J. K. Rowlingová

**Joanne** **„Jo“** **Rowlingová** OBE, FRSL (* 31. júl 1965, Yate, Spojené kráľovstvo), autorské pseudonymy **J. K. Rowlingová** a **Robert Galbraith**, je britská spisovateľka, scenáristka a filmová producentka. 

Preslávila ju knižná séria *[[Harry Potter (knihy)|Harry Potter]]*, ktorá vzbudila svetový záujem a získala množstvo cien. Vo februári 2004 časopis *[[Forbes (magazín)|Forbes]]* odhadol jej majetok na 576 miliónov libier, čo ju radí medzi dolárových miliardárov ako vôbec prvého spisovateľa.

## Životopis
Narodila sa v Yate, Gloucestershire. Spolu s matkou, otcom a mladšou sestrou Dianou sa presťahovali do Winterbourne, Bristol a potom do Tutshill blízko mesta Chepstow. Navštevovala strednú školu vo Wyedean Comprehensive, kde už vtedy rozprávala príbehy svojim priateľom. V roku 1990 jej 45-ročná matka podľahla po desaťročnom boji skleróze multiplex.  

Po štúdiách francúzštiny a literatúry na University of Exeter, s ročným pobytom v Paríži, sa presťahovala do Londýna, aby robila prieskum a pracovala ako bilingválna sekretárka pre Amnesty International. V tomto období, počas jednej štvorhodinovej cesty z Manchestru do Londýna dostala nápad napísať príbeh o malom chlapcovi navštevujúcom čarodejnícku školu. Kým sa dostala do cieľovej stanice, mala už v hlave postavy a dobrý základ pre knihu *[[Harry Potter a Kameň mudrcov (kniha)|Harry Potter a Kameň mudrcov]]*, na ktorej začala pracovať počas obednej prestávky.

Rowlingová sa potom presťahovala do mesta Porto v Portugalsku, aby učila angličtinu ako cudzí jazyk. Tam sa 16. októbra 1992 vydala za portugalského televízneho novinára Jorge Arantesa. Kým sa v roku 1995 rozviedli, mali spolu dievčatko, Jessicu Rowlingovú Arantesovú (* 27. júl 1993).

V decembri 1994 sa spolu so svojou dcérou presťahovali do blízkosti svojej sestry v Edinburghu.  Nezamestnaná a žijúca na podpore dokončila v edinburghskej kaviarni svoj prvý román (je rozšírená klebeta, že román písala v kaviarni, aby ušla zo svojho studeného bytu, ale podľa nej samej to nie je pravda).

Za štvrtý diel série – *[[Harry Potter a Ohnivá čaša (kniha)|Harry Potter a Ohnivá čaša]]* - získala cenu Hugo za rok 2001 v kategórii román.

## Diela
### Harry Potter
**Pôvodná séria**
* 26. jún 1997 – Harry Potter a Kameň mudrcov (Harry Potter and the Philosopher's Stone)
* 2. júl 1998 – Harry Potter a Tajomná komnata (Harry Potter and the Chamber of Secrets)
* 8. júl 1999 – Harry Potter a Väzeň z Azkabanu (Harry Potter and the Prisoner of Azkaban)
* 8. júl 2000 – Harry Potter a Ohnivá čaša (Harry Potter and the Goblet of Fire)
* 21. jún 2003 – Harry Potter a Fénixov rád (Harry Potter and the Order of the Phoenix)
* 16. júl 2005 – Harry Potter a Polovičný princ (Harry Potter and the Half-Blood Prince)
* 21. júl 2007 – Harry Potter a Dary smrti (Harry Potter and the Deathly Hallows)

Ďalšie knihy
* 1. marec 2001 – Fantastické zvery a ich výskyt (Fantastic Beasts and Where to Find Them), pseudonym Newt Scamander (v slovenčine M.L.O.K. Scamander)
* 1. marec 2001 – Metlobal v priebehu vekov (Quidditch Through the Ages), pseudonym Kennilworthy Whisp
* 4. december 2008 – Rozprávky Barda Beedla (The Tales of Beedle the Bard)
* 31. júl 2016 – Harry Potter a Prekliate dieťa (Harry Potter and the Cursed Child) spoluautorka divadelnej hry vydanej knižne
*31. september 2018 – Harry Potter a Legenda Yeet (Harry Potter and the Legend of Yeetus)
*10. november 2020 – Ikabog (Ikabog)

### Knihy pre dospelých
* 27. september 2012 – Prázdne miesto (The Casual Vacancy)

**Cormoran Strike**
* 18. apríl 2013 – *Volanie Kukučky (The Cuckoo's Calling)*, pseudonym Robert Galbraith
* 19. jún 2014 – *Hodvábnik (The Silkworm)*, pseudonym Robert Galbraith
* 20. október 2015 – *V službách zla (Career of Evil)*, pseudonym Robert Galbraith
* 18. september 2018 – *Smrtiaca biela (Lethal White),* pseudonym Robert Galbraith
* 15. september 2020 – *Búrlivá krv (Troubled Blood),* pseudonym Robert Galbraith
* 30. august 2020 – *Atramentovo čierne srdce (The Ink Black Heart),* pseudonym Robert Galbraith
* 26. september 2023 - Vodný hrob (*The Running Grave*)*,* pseudonym Robert Galbraith

### V slovenčine
* 2000 – *[[Harry Potter a Kameň mudrcov (kniha)|Harry Potter a Kameň mudrcov]]*, preklad Jana Petrikovičová (II. vydanie 2015; I. paperbackové vydanie 2015)
* 2001 – *[[Harry Potter a Tajomná komnata (kniha)|Harry Potter a Tajomná komnata]]*, preklad Jana Petrikovičová (II. vydanie 2015; I. paperbackové vydanie 2015)
* 2001 – *[[Harry Potter a Väzeň z Azkabanu (kniha)|Harry Potter a Väzeň z Azkabanu]]*, preklad Oľga Kralovičová (II. vydanie 2015; I. paperbackové vydanie 2015)
* 2001 – *[[Harry Potter a Ohnivá čaša (kniha)|Harry Potter a Ohnivá čaša]]*, preklad Oľga Kralovičová (II. vydanie 2015; I. paperbackové vydanie 2015)
* 2001 – *Metlobal v priebehu vekov*, preklad Oľga Kralovičová
* 2001 – *[[Fantastické zvery a ich výskyt]]*, preklad Oľga Kralovičová
* 2003 – *[[Harry Potter a Fénixov rád (kniha)|Harry Potter a Fénixov rád]]*, preklad Oľga Kralovičová (II. vydanie 2015; I. paperbackové vydanie 2015)
* 26. november 2005 – *[[Harry Potter a Polovičný princ (kniha)|Harry Potter a Polovičný princ]]*, preklad Oľga Kralovičová (II. vydanie 2015; I. paperbackové vydanie 2015)
* 18. január 2008 – *[[Harry Potter a Dary smrti (kniha)|Harry Potter a Dary smrti]]*, preklad Oľga Kralovičová (II. vydanie 2015; I. paperbackové vydanie 2015)
* 2008 – *[[Rozprávky barda Beedla]]*, preklad Oľga Kralovičová
* 2013 – *Prázdne miesto*
* 2014 – *Volanie Kukučky*, preklad Diana Ghaniová
* 2015 – *Hodvábnik*, preklad Diana Ghaniová
* 2016 – *V službách zla*, preklad Diana Ghaniová
* 2016 – *[[Harry Potter a Prekliate dieťa (kniha)|Harry Potter a Prekliate dieťa]]*, Ikar, preklad Oľga Kralovičová
* 2019 – *Smrtiaca biela*, preklad Diana Ghaniová
* 2022 – *Búrlivá krv*, preklad Diana Ghaniová
* 2023 – *Atramentovo čierne srdce*, Lindeni, preklad Diana Ghaniová
* 2024 - Vodný hrob, Lindeni, preklad Diana Ghaniová a Jana Báliková

## Referencie

## Externé odkazy
* Oficiálna stránka

Kategória:Britskí spisovatelia
Kategória:Spisovatelia fantasy
Kategória:Harry Potter
Kategória:Britskí miliardári
Kategória:Držitelia Radu britského impéria
Kategória:Nositelia ceny Hugo
Kategória:Absolventi University of Exeter
Kategória:Osobnosti z Gloucestershire